2019年3月，鄭秀文宣佈舉行佢嘅第十次個人演唱會《#followmi鄭秀文世界巡迴演唱會－香港站》，呢次演唱會係佢喺三年之後再一次舉辦紅館演唱會。4月9號渣打銀行信用卡優先訂飛活動推出嗰陣，全部門票一個鐘之內賣嗮，因為太多人搶飛，鄭秀文舉行發佈會宣佈加開兩場至十三場，而最後兩場演唱會作為慈善場歌酬會就會全數捐畀慈善機構。